Sabel Tuñón Ces

Sabel Tuñón Ces  ye una escritora asturiana.

 Actividá lliteraria y activismu cultural 
Sabel Tuñón ye activista n'asociaciones ciudadanes, culturales y polítiquesasturnews.com. Foi cofundadora del Partíu Asturianista y nos 80 tuvo na asociación Andecha Asturianista. Na actualidá ye miembru d'El Garrapiellu y directiva d'Iniciativa pol Asturianu. 

Autora de cuentos pa neños y neñes de 0 a 3 años, amás d'otros trabayos, como un llibru sobre Andrés Solar o una guía sobro la parroquia de Deva y microrrellatos asoleyaos en prensa y antoloxíes como Cuántu carbón saldría y Muyeres escritores. Nel ámbitu políticu, formó parte de la candidatura del Bloque por Asturies-Unidá Nacionalista Asturiana (UNA) pa Xixón en 2011 y nel movimientu vecinal foi primero vicepresidentes y dempués presidenta de l'Asociación de Vecinos de Vega-La Camocha de 2002 a 2010. Amás foi líder del movimientu de mas y pas d'alumnos del IES Jacinto Benavente per más de diceséis años, un centru que foi punteru nel usu del asturianu y la difusión de la cultura asturiana.

Con Takeshi Moritaku tien tamién ellaboráu'l primer diccionariu asturianu-xaponés/xaponés-asturianu con 2.800 entraes, y a lo cabero, con una trescripción fonética de les pallabres. Por embargu, nun ta asoleyáu entovía.

Sabel Tuñón y Takeshi Moritaku conociéronse en Xixón en 2002. Él, xaponés, vieno a Asturies pa un intercambiu, dar clases de cultura xaponesa nun institutu y, a la vez, deprender castellán. Agospióse na casa de Sabel Tuñón: onde se fala asturianu y al xoven Takechi Moritaku prestó-y más l'asturianu, tanto asina que aparcó'l castellanu, en cuenta d'ello y a lo cabero diéron-y el preste na «prueba de conocencia de la llingua asturiana»Diccionariu Astur-Xaponés.

Anguaño ye guia Direutora d'Ociu y Vagar y Anamidora Sociocultural, amás d'otres actividaes como dar clases d' asturianu.. Ye tamién miembru de l'actual xunta direutiva d'Iniciativa pol Asturianu (Vocalía de Voluntariáu)Día de les lletres de les-Regueres.

 Obres 
 Animalaes (Ámbitu, 2007)Bibliografía
 La primavera (Ámbitu)
 Los animales (Ámbitu)
 Kiko Perico (Ámbitu)
 Animalinos (Ámbitu)
 Deva peles siendes d'Andrés Solar Santurio (Conceyu de Xixón, 2005)
 Diccionariu asturianu-xaponés (ensin espublizar)

 Referencies 

 Enllaces esternos 
 Sabel Tuñón esplica detalles del Cursu de Deportes y Xuegos

Categoría:Escritores d'Asturies
Categoría:Escritores n'asturianu
Categoría:Persones de Xixón